KTECH เพิ่มทุน 981.79 ล้านหุ้น ขาย RO สัดส่วน 2:1 ราคา 0.30 บ. ระดมทุนเสริมสภาพคล่อง
KTECH เพิ่มทุน 981.79 ล้านหุ้น ขาย RO สัดส่วน 2:1 ราคา 0.30 บ. ระดมทุนเสริมสภาพคล่อง
28 มี.ค. 2562

บริษัท เคเทค คอนสตรัคชั่น จำกัด (มหาชน) หรือ KTECH เปิดเผยว่า ที่ประชุมคณะกรรมการบริษัทเมื่อวานนี้ (27 มี.ค.) อนุมัติการออกและเสนอขายหุ้นสามัญเพิ่มทุน จำนวน 981.79 ล้านหุ้น พาร์หุ้นละ 0.65 บาท เสนอขายแก่ผู้ถือหุ้นเดิมของบริษัทตามสัดส่วนการถือหุ้น (Right Offering :RO) ในอัตรา 2 หุ้นเดิมต่อ 1 หุ้นใหม่ ที่ราคาเสนอขายหุ้นละ 0.30 บาท โดยเสนอขายระหว่างวันที่ 31 พ.ค.-14 มิ.ย.62
สำหรับวัตถุประสงค์ในการเพิ่มทุนครั้งนี้ บริษัทจะนำเงินที่ได้รับจากการเพิ่มทุนไปใช้เป็นเงินทุนหมุนเวียนเพื่อเพิ่มสภาพคล่องในการดำเนินธุรกิจและ/หรือ ลดลดภาระดอกเบี้ยและปรับโครงสร้างเงินทุนของบริษัทให้เหมาะสม
ทั้งนี้ ภายหลังการเพิ่มทุนบริษัทจะมีทุนจดทะเบียนเพิ่มเป็น 1.91 พันล้านบาท จากเดิมที่ 1.28 พันล้านบาท